Document ID: 32002R1876

32002R1876
L 284/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1876/2002 НА КОМИСИЯТА
от 21 октомври 2002 година
относно временно разрешаване на нова употреба на добавка към храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 година, относно добавките при храненето на животни (1), последно изменена с Регламент (ЕО) № 1756/2002 (2), и по-специално член 4 от нея,
като има предвид, че:
(1)
Член 9д, параграф 1 от Директива 70/524/ЕИО постановява, че може да бъде дадено временно разрешение за употреба на нова добавка в храните за животни, както и на нова употреба на вече разрешена добавка, ако са изпълнени условията на член 3а, букви б)-д) от същата директива и ако е разумно да се приеме, от гледна точка на наличните резултати, че при употреба в храненето на животните се наблюдават някои от ефектите, посочени в член 2, буква а) от същата директива. Такова временно разрешение може да се издаде за период от 4 години, в случай че се отнася за добавки, включени в част II от приложение В към посочената директива.
(2)
Предприятията производители са представили нови данни, даващи възможност за разширяване на разрешението, което да обхване и ензимен продукт, описан в приложението към настоящия регламент, представен под номер 24 в приложенията към Директива 70/524/ЕИО и отнасящ се за нова категория животни. Представената оценка на досието показва, че временно може да бъде разрешено разширяването на употребата.
(3)
Прегледът на досието показва, че могат да се наложат определени процедури за предпазване на работещите от излагане на въздействието на добавките, изброени в приложението. Тези предпазни мерки следва да бъдат осигурени с прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (3).
(4)
Научният комитет по храненето на животните предостави положително становище за безвредността на ензимния продукт при спазване на условията, описани в приложението.
(5)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, принадлежащ към групата „Ензими“, изброени в приложението към настоящия регламент, се разрешава за употреба като добавка при храненето на животни при спазване на условията, постановени в приложението.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 октомври 2002 година.

Labels: 0
17
16
6